b"\n_START_ARTICLE_\nNevidno zlo: Izumrtje\n_START_SECTION_\nVsebina\n_START_PARAGRAPH_\nAlice (Milla Jovovich) se zbudi v zapu\xc5\xa1\xc4\x8denem dvorcu. Medtem, ko se sprehaja po njem umre in njeno truplo odvr\xc5\xbeejo k ostalim klonom. Nato film prika\xc5\xbee, da je dvorec le podzemni laboratorij, nad katerim je kot kamufla\xc5\xbea zapu\xc5\xa1\xc4\x8dena uta za\xc5\xa1\xc4\x8ditena z ograjo, ki jo obkro\xc5\xbea tiso\xc4\x8de zombijev. _NEWLINE_Kljub temu, da je podjetje Umbrella sku\xc5\xa1alo na vse na\xc4\x8dine zanikati mo\xc5\xbenosti oku\xc5\xbebe podzemnega laboratorija Panja in kljub bombardiranju Racoon Citya, se je T-virus raz\xc5\xa1iril po svetu. Virus pa ni oku\xc5\xbeil le ljudi ampak tudi \xc5\xbeivali in spremenil pokrajine v pu\xc5\xa1\xc4\x8dave. Prava Alice (iz katere so bili ustvarjeni ostali kloni) vandra po jugozahodu ZDA. Odzove se klicu na pomo\xc4\x8d skupini ljudi, za katere se izka\xc5\xbee da so banditi, ki jo sku\xc5\xa1ajo posiliti in ubiti, vendar jih ona ubije prej. Med svojo potjo najde dnevnik mrtve punce, kjer pi\xc5\xa1e o neoku\xc5\xbeenem mestu na Aljaski. _NEWLINE_Medtem dr. Sam Isaacs (Iain Glen), nekdaj odgovoren za Projekt Alice, zdaj eden pomembnej\xc5\xa1ih podjetja Umbrella v Severni Ameriki, zazna polno pripravljenost Alice odkar je pokazala odli\xc4\x8dno povezovanje s T-virusom brez kasnej\xc5\xa1ne mutacije. Medtem sku\xc5\xa1a dr. Isaacs ustvariti formulo, ki bo oku\xc5\xbeene zombije ukrotila, da ne bodo ve\xc4\x8d tako krvolo\xc4\x8dni. Nov direktor podjetja Umbrella, Albert Wesker (Jason O'Mara), Isaacsu dovoli uporabo Alicinih klonov za svoje raziskave, pravo Alice pa ne dovoli uporabljati, preden ne izvejo njene lokacije._NEWLINE_Medtem konvoj pre\xc5\xbeivelih, ki ga vodi Claire Redfield (Ali Larter), potuje \xc4\x8dez dr\xc5\xbeavo in i\xc5\xa1\xc4\x8de zaloge hrane. Konvoj vklju\xc4\x8duje tudi pre\xc5\xbeivele iz Racoon Citya, Carlosa Oliveiro (Oded Fehr) in L.J.a (Mike Epps), ter ostale nove pre\xc5\xbeivele kot so K-Mart (Spencer Locke), Mikey (Christopher Egan), Chase (Linden Ashby) in medicinsko sestro Betty (Ashanti Douglas) in ostali._NEWLINE_Med iskanjem zalog v motelu, L.J.a ugrizne zombi, vendar tega ne pove ostalim. Naslednje jutro konvoj napadejo vrane, ki se prehranjujejo z oku\xc5\xbeenim mesom. Vrane ubijejo Betty in Otta, ostale pa s svojimi telepatskimi mo\xc4\x8dmi re\xc5\xa1i Alice. Alice poka\xc5\xbee Claire dnevnik in skupaj prepri\xc4\x8data konvoj, da bi od\xc5\xa1li na Aljasko poiskat to neoku\xc5\xbeeno mesto. Vsi se strinjajo, da morajo pred tem \xc5\xa1e po zaloge in bencin v Las Vegas._NEWLINE_Dr. Isaacsu medtem uspe spremeniti zombije, da znajo uporabljati enostavne stvari kot so telefon in fotoaparat, vendar so \xc5\xa1e vedno nagle jeze. Weskerjev varnostni agent Alexander Slater (Matthew Marsden), Isaacsu ne zaupa, zato dobi od Weskerja dovoljenje, da ubije Isaacsa, \xc4\x8de bo ta prekr\xc5\xa1il navodila._NEWLINE_Podjetje Umbrella medtem najde lokacijo Alice, s pomo\xc4\x8djo zaznavanja njenih telepatskih sposobnosti. Isaacs pripravi s pomo\xc4\x8djo svojih zombijev zasedo konvoju, kljub temu da s tem prekr\xc5\xa1i Weskerjeva navodila. L.J. nato podle\xc5\xbee oku\xc5\xbebi in ugrizne Carlosa. Ve\xc4\x8dina konvoja, skupaj z Mikeyem in Chasem, umre v zasedi, Umbrella pa posku\xc5\xa1a izklopiti Alice. Vendar se jim Alice upre in najde Isaacsa na mestu kjer se sama nahaja. Isaacs postane oku\xc5\xbeen in pobegne s helikopterjem. Alice in K-Mart izsledita Isaacsa, ki se odpelje v podzemni laboratorij. _NEWLINE_Konvoj se tako odpravi do ute, okoli katere mrgoli zombijev. Carlos se \xc5\xbertvuje in razstreli tovornjak, ter tako pridobi dovolj \xc4\x8dasa, da Claire in Alice spravita ostale pre\xc5\xbeivele na helikopter. Claire pobegne s pre\xc5\xbeivelimi, Alice pa \xc5\xbeeli ostati. Slater medtem odide po Isaacsa, da bi ga ubil zaradi kr\xc5\xa1enja ukazov. Najde ga v svojem laboratoriju, kjer si vbrizga ogromno koli\xc4\x8dino anti virusa in tako mutira v po\xc5\xa1ast Tyranta. Mutirani Isaacs tako ubije Slaterja in ostale zaposlene. _NEWLINE_Ko Alice vstopi v podzemni laboratorij, spozna umetno inteligenco, sestro Rde\xc4\x8de Kraljice, Belo Kraljico (Madeline Carroll). Ta ji pove, da je njena kri zdravilo za T-virus in kaj se je zgodilo s Isaacsom, kjer se obe strinjata, da ga je treba uni\xc4\x8dit. Med potjo do Isaacsovega laboratorija, Alice najde ogromno \xc5\xa1tevilo svojih klonov. Ko kon\xc4\x8dno sre\xc4\x8da Isaacsa se bori z njim. Nazadnje ga s pomo\xc4\x8djo enega od svojih klonov, pokon\xc4\x8da z lasersko mre\xc5\xbeo, ki ga razre\xc5\xbee na kocke. _NEWLINE_Kasneje Wesker v Tokiu na Japonskem pove svojim sodelavcem, da je bila podru\xc5\xbenica podjetja v Severni Ameriki izgubljena. Takrat se na sestanku prika\xc5\xbee hologram Alice, ki pove da prihaja po Weskerja skupaj s svojimi ''prijatelji''. Takrat poka\xc5\xbee veliko \xc5\xa1tevilo klonov v sobi kjer se nahaja Alice in film se kon\xc4\x8da."